ئەمریکا و هاوپەیمانەکان چاوەڕوانى ١٠ى ئۆکتۆبەر بوون، تاوەکوو هیچ پاساوێک بۆ عێراقییەکان نەهێڵنەوە کە لە ساتى جێهێشتنى یەکجاریى ئەم وڵاتە وەکوو هاووڵاتیانى ئەفغان گازەندەى جێهێشتنى وڵاتەکە بکەن. ئەمریکا لە کۆتاییى ئەمساڵ هێزەکانى لە عێراق دەکێشێتەوە و وڵاتەکە دەداتە دەستى ئەو چارەنووسەى کە عێراقییەکان خۆیان لە ١٠ى ئۆکتۆبەر بۆ خۆیان و داهاتووى حوکمڕانێتیى عێراق نووسییانەوە. تەنیا هیوایەکى ئەمریکا و هاوپەیمانەکانى، کوتلەى سەدرە کە تاچەند دەتوانێت لە حوکمڕانێتیى داهاتوو سەرکەوتوو بێت و، چەند دەستى ئێران لە ناوچەکە دوور دەخاتەوە؛ چونکە سەدر تا ڕاددەیەکى زۆر هەستى ناسیۆنالیستیى عێراقیبوونى بەهێزە لەگەڵ ئەوەى ڕێبەرێکى شیعییە.